CELEX: 62012TN0056
Language: et
Date: 2012-02-09 00:00:00
Title: Kohtuasi T-56/12: 9. veebruaril 2012 esitatud hagi — IRISL Maritime Training Institute jt versus nõukogu

14.4.2012   
            
            
               ET
            
            
               Euroopa Liidu Teataja
            
            
               C 109/22
            
         9. veebruaril 2012 esitatud hagi — IRISL Maritime Training Institute jt versus nõukogu
   (Kohtuasi T-56/12)
   2012/C 109/48
   Kohtumenetluse keel: inglise
   
      Pooled
   
   
      Hagejad: IRISL Maritime Training Institute (Teheran, Iraan), Kara Shipping ja Chartering GmbH & Co. KG (Hamburg, Saksamaa), Kheibar Co. (Teheran, Iraan), Kish Shipping Line Manning Co. (Kish Island, Iraan), Fairway Shipping Ltd (London, Ühendkuningriik) ja IRISL Multimodal Transport Co. (Teheran, Iraan) (esindajad: barrister F. Randolph ja barrister M. Lester ning solicitor M. Taher)
   
      Kostja: Euroopa Liidu Nõukogu
   
      Nõuded
   
   Hagejad paluvad Üldkohtul:
   
               —
            
            
               tühistada hagejaid puudutavas osas nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 319; 2.12.2011, lk 71) ning nõukogu 1. detsembri 2011. aasta rakendusmäärus (EÜ) nr 1245/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 319, 2.12.2011, lk 11);
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad neli väidet, leides, et kuna nõukogu kandis nende nimed vaidlustatud otsuse ja määruse lisas asuvasse loetelusse, siis on nõukogu:
   
               —
            
            
               jätnud esitamata kohased või piisavad põhjused;
            
         
               —
            
            
               jätnud täitmata loetelusse kandmise kriteeriumid ja/või teinud ilmse hindamisvea kontrollimisel, kas need kriteeriumid on hagejate puhul täidetud ja/või kandnud hagejad ilma piisava õigusliku aluseta loetelusse;
            
         
               —
            
            
               jätnud tagamata hagejate kaitseõigused ning õiguse tõhusale õiguskaitsele, ning
            
         
               —
            
            
               piisava põhjenduseta rikkunud hagejate põhiõigusi, sealhulgas nende õigust nende omandi, majandustegevuse ja maine kaitsele.